ໃນວັນທີ 29 ສິງຫາ 2022 , ທ່ານ ອາລຸນໄຊ ສູນນະລາດ, ລັດຖະມົນຕີ, ຫົວໜ້າຫ້ອງວ່າການສໍານັກງານນາຍົກລັດຖະມົນຕີ (ຫສນຍ) ພ້ອມດ້ວຍຄະນະ ໄດ້ເຄື່ອນໄຫວຕິດຕາມ, ຊຸກຍູ້ ການຈັດ ຕັ້ງປະຕິບັດແຜນພັດທະນາເສດຖະ ກິດ- ສັງຄົມ ຕິດພັນກັບການຈັດຕັ້ງປະຕິບັດ 2 ວາລະແຫ່ງຊາດ ຢູ່ແຂວງຈໍາປາສັກ ໂດຍການຕ້ອນຮັບ ຂອງທ່ານ ໂສມ ບຸດຕະ ກຸນ, ຮອງເຈົ້າແຂວງໆຈໍາປາສັກ, ມີບັນດາທ່ານການນໍາຂອງແຂວງ, ການນໍາຂອງນະຄອນ, ເມືອງ ພ້ອມດ້ວຍບັນ ດາພະແນກການອ້ອມຂ້າງພາຍໃນແຂວງ ເຂົ້າຮ່ວມ.
ໃນໂອກາດນີ້ ທ່ານ ລັດຖະມົນຕີ, ຫົວ ໜ້າຫ້ອງວ່າການສໍານັກງານນາ ຍົກລັດຖະມົນຕີ ກໍ່ໄດ້ແຈ້ງຈຸດປະສົງໃຫ້ບັນດາຜູ້ເຂົ້າຮ່ວມກອງປະຊຸມ ຮັບຊາບ ເປັນຕົ້ນ ເພື່ອ ຮັບຟັງການລາຍງານສະ ພາບການພັດທະນາເສດຖະກິດສັງຄົມ ຂອງແຂວງ; ການຄຸ້ມຄອງລັດ, ຄຸ້ມຄອງສັງຄົມ ດ້ວຍກົດໝາຍ; ລົງເລິກຕິດຕາມ, ກວດ ກາ ແລະ ຊຸກຍູ້ວຽກງານຄຸ້ມຄອງບໍລິຫານລັດ ຕາມກົດໝາຍ, ນິຕິກຳຕ່າງໆ ຂອງລັດຖະບານ, ແຜນພັດ ທະນາເສດ ຖະກິດ-ສັງຄົມ; ການຈັດຕັ້ງປະຕິບັດແຜນດຳເນີນງານ ແລະ ການຊີ້ນຳຂອງທ່ານ ນາຍົກລັດຖະມົນຕີ ແລະ -ບັນດາທ່ານຮອງນາຍົກລັດຖະມົນຕີ; ຊຸກຍູ້ ແລະ ແລກປ່ຽນບົດຮຽນການຍົກສູງຄຸນນະພາບວຽກງານເສນາທິການໃນໄລຍະໃໝ່ ໃຫ້ເດັດຂາດ, ໂປ່ງໃສ ແລະ ມີຫຼັກວິຊາການ (ເປັນມືອາຊີບ); ລົງຊຸກຍູ້ຕິດ ຕາມ ຊຸກຍູ້ບາງສະຖານທີ່ຕົວຈິງ ພາຍໃນແຂວງຈໍານວນໜຶ່ງ.
ໃນໂອກາດດຽວກັນ, ທ່ານລັດຖະມົນຕີ, ຫົວໜ້າຫ້ອງວ່າການສໍານັກງານນາຍົກລັດຖະມົນຕີ ພ້ອມດ້ວຍຄະນະ ໄດ້ຮັບຟັງການລາຍງານການຈັດຕັ້ງປະຕິບັດແຜນພັດທະນາ ເສດຖະກິດ-ສັງຄົມ 6 ເດືອນຕົ້ນປີ ແລະ ທິດທາງ 6 ເດືອນ ທ້າຍປີ 2022 ຂອງແຂວງຈໍາປາສັກ ຕິດພັນກັບການຈັດຕັ້ງ ປະຕິບັດວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກ ທາງດ້ານເສດຖະກິດ-ການເງິນ ໂດຍຍົກໃຫ້ເຫັນບາງຄາດໝາຍ ແຜນພັດທະນາເສດ ຖະກິດ-ສັງຄົມ ໂດຍສະເພາະ ແມ່ນການສົ່ງ ເສີມການຜະລິດ ເພື່ອທົດແທນການນໍາເຂົ້າ ແລະ ການຜະລິດເປັນສິນຄ້າສົ່ງອອກ ເພື່ອສ້າງຖານລາຍຮັບທີ່ເຂັ້ມແຂງ, ຍືນຍົງ, ໂຄງການສົ່ງເສີມການຕະຫຼາດ ແລະ ຈໍາໜ່າຍສິນຄ້າ, ໂຄງການຂະຫຍາຍຕະໜ່າງຕະຫຼາດ, ຮ້ານຄ້າທັນສະໄໝ, ເກັບຊື້ ແລະ ຈໍລະຈອນສິນ ຄ້າ, ການຊຸກຍູ້ສົ່ງເສີມໂຄງການພະລັງ ງານໄຟຟ້າ ທີ່ມີປະສິດທິຜົນ, ພັດທະນາໂຄງການຜະລິດພະລັງ ງານໄຟຟ້າ (ພະລັງງານນ້ໍາ, ໄຟຟ້າພະລັງງານລົມ, ໄຟຟ້າແສງອາທິດ ແລະ ໄຟຟ້າຊີວະພາບ) ເພື່ອຕອບສະໜອງຄວາມຕ້ອງການພະລັງງານທີ່ເພີ່ມຂຶ້ນ ແລະ ເພື່ອທົດແທນການນຳເຂົ້າພະລັງງານນໍາເຂົ້າ ຈາກປະເທດເພື່ອນບ້ານ, ຊຸກຍູ້ການຈັດຕັ້ງປະຕິບັດ ໂຄງ ການພັດທະນາພະລັງງານນ້ໍາ, ໄຟຟ້າພະລັງງານລົມ, ໄຟຟ້າແສງອາທິດ, ໄຟຟ້າຊີ ວະພາບ. ສໍາລັບການຈັດຕັ້ງປະຕິບັດ ວາລະແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດ ແຂວງໄດ້ຜັນຂະ ຫຍາຍເປັນແຜນການ, ແຜນງານການຈັດຕັ້ງປະຕິບັດ ໃນ 5 ວຽກຈຸດສຸມ ຄື: ສ້າງຄວາມຮັບຮູ້ໃນທົ່ວສັງຄົມໂດຍການສຶກສາອົບຮົມ, ໂຄສະນາເຜີຍແຜ່ກົດ ໝາຍ ແລະ ຜົນຮ້ານຂອງຢາເສບຕິດ; ວຽກງານປັບປຸງການຈັດຕັ້ງ ແລະ ຍົກລະດັບຄວາມສາມາດ ໃນການເຄື່ອນ ໄຫວເຮັດໜ້າທີ່ການເມືອງ ຂອງອົງການສືບສວນ-ສອບສວນ ແລະ ພາກສ່ວນທີ່ກ່ຽວຂ້ອງ ຕໍ່ການແກ້ໄຂບັນຫາຢາເສບ ຕິດ; ວຽກງານປະສິດທິພາບ ທາງດ້ານການຄຸ້ມຄອງຊີ້ນໍາການຈັດຕັ້ງປະຕິບັດຮອບດ້ານ ໃນການແກ້ໄຂບັນຫາຢາເສບຕິດ; ວຽກງານປັບປຸງຂີດຄວາມສາມາດ ໃນການເຮັດໜ້າທີ່ຂອງລະບົບການເມືອງແຕ່ລະຊັ້ນ ເພື່ອນໍາພາ-ຊີ້ນໍາແກ້ໄຂບັນຫາຢາເສບຕິດ ທີ່ເກີດຂຶ້ນຢູ່ໃນຄວາມຮັບຜິດຊອບຂອງຕົນ ແລະ ວຽກງານພົວພັນຮ່ວມມືກັບຕ່າງປະ ເທດ ແລະ ທິດທາງແຜນການຈັດຕັ້ງປະຕິບັດວຽກງານຈຸດສຸມໃນຕໍ່ໜ້າ.
ຕອນທ້າຍກອງປະຊຸມ, ທ່ານ ລັດຖະມົນ ຕີ ຫົວໜ້າຫ້ອງວ່າການສໍານັກງານນາຍົກລັດຖະມົນຕີ ກໍໄດ້ມີຄໍາເຫັນແລກປ່ຽນກັບຄະນະພັກ-ຄະນະນໍາອົງການປົກຄອງແຂວງ, ເນື້ອໃນສໍາຄັນ ທ່ານໄດ້ມີຄໍາເຫັນເນັ້ນໜັກ ສະເໜີໃຫ້ຄະນະພັກ, ຄະນະນໍາ ອົງການປົກຄອງແຂວງ ພິຈາລະນາເອົາໃຈໃສ່ບາງບັນຫາ ເປັນຕົ້ນ ການເພີ່ມທະວີໃຫ້ສືບຕໍ່ວຽກງານການຕ່າງປະເທດ, ພົວພັນຮ່ວມມືທາງການທູດກັບປະເທດໃກ້ຄຽງ ໃນການການຮັກສາຄວາມສະ ຫງົບ ແລະ, ຄວາມເປັນລະບຽບຮຽບ ຮ້ອຍຕາມຊາຍແດນ; ເອົາໃຈໃສ່ການຊຸກຍູ້ສົ່ງເສີມການຈັດເກັບລາຍຮັບງົບປະມານແຫ່ງລັດ ໃຫ້ໄດ້ຕາມແຜນການທີ່ວາງໄວ້, ຄຸ້ມຄອງລາຍຈ່າຍ ມີການຕິດ ຕາມກວດກາຢ່າງເຂັ້ມງວດ, ຖືກຕ້ອງ, ສອດຄ່ອງກັບກົດໝາຍ, ລະບຽບການ ທີ່ກໍານົດອອກ; ເອົາໃຈໃສ່ດຶງດູດການລົງທຶນ ທັງພາຍໃນ ແລະ ຕ່າງ ປະເທດ ໃຫ້ນັບມື້ນັບເພີ່ມຂຶ້ນ, ເອົາໃຈໃສ່ຕິດຕາມກວດກາ ການຈັດຕັ້ງປະຕິບັດວຽກງານ 3 ສ້າງ ຢູ່ທ້ອງຖິ່ນຮາກຖານ ທີ່ເຫັນວ່າເຮັດບໍ່ທັນໄດ້ດີ ແລະ ສືບຕໍ່ເອົາໃຈໃສ່ຕິດ ຕາມ, ເຝົ້າລະວັງພະຍາດຕາມລະດູການ ແລະ ການແຜ່ລະບາດຂອງພະຍາດໂຄວິດ -19 ພາຍຫຼັງທີ່ມີການເປີດປະເທດ, ທັງນີ້ ກໍເພື່ອເຮັດໃຫ້ການພັດທະນາເສດ ຖະກິດ-ສັງຄົມ ພາຍໃນແຂວງ ສືບຕໍ່ໄດ້ຮັບການຂະຫຍາຍຕົວຂຶ້ນໄປເລື້ອຍໆ.
ໃນໂອກາດເຄື່ອນໄຫວເຮັດວຽກຢູ່ແຂວງ ຈໍາປາສັກຄັ້ງນີ້ ທ່ານລັດຖະມົນຕີ, ຫົວ ໜ້າຫ້ອງວ່າການສໍານັກງານນາ ຍົກລັດ ຖະມົນຕີ ພ້ອມດ້ວຍຄະນະ ຍັງໄດ້ລົງຕິດຕາມສະພາບການຈັດຕັ້ງປະຕິບັດວຽກງານຕົວຈິງ ຢູ່ດ່ານສາກົນໜອງນົກ ຂຽນ, ດ່ານສາກົນວັງເຕົ່າ, ໄປພົບປະກອງຮ້ອຍປ້ອງກັນຊາຍແດນ 526 ແລະ ໂຄງການພັດທະນາມະຫານະທີ ສີທັນດອນ ຕື່ມອີກ.